钦定古今图书集成/理学汇编/字学典/第156卷 > 《徐炬明事物原始》 > 《砚》
## 钦定古今图书集成/理学汇编/字学典/第156卷 > 《徐炬明事物原始》 > 《砚》

《文房四宝》云：黄帝得玉一纽，治为砚，篆曰“帝鸿氏之
砚。”此制砚之始。后南越人石虚中为砚精巧，拜即墨
侯，后人呼砚为即墨侯，乃此义也。唐明皇有七宝砚，
罏尽其巧，冬寒砚冻，置于罏上，不劳置火，砚冻自消。
肇庆府端溪水中石色，青山半之石，紫山顶之石，猪
肝色者佳。其深绿圆小有鸲鹆眼者，乃岩石也。歙县
有龙尾溪之砚，石金星者，贵曹操铜雀台，里人掘土
得瓦为砚，贮水数日不渗。五代晋桑维翰举进士，主
司恶“桑”与“丧”同音，或有劝其不举进士，维翰乃著《日
出扶桑赋》，又铸铁砚示人曰：“铁弊则改姓。”卒举进士
及第。青州大抵以熟铁为砚，广南以竹为砚。